CELEX: 62013TN0393
Language: fi
Date: 2013-08-01 00:00:00
Title: Asia T-393/13: Kanne 1.8.2013 — SolarWorld ja Solsonica v. komissio

21.9.2013   
            
            
               FI
            
            
               Euroopan unionin virallinen lehti
            
            
               C 274/21
            
         Kanne 1.8.2013 — SolarWorld ja Solsonica v. komissio
   (Asia T-393/13)
   2013/C 274/36
   Oikeudenkäyntikieli: englanti
   
      Asianosaiset
   
   
      Kantajat: SolarWorld AG (Bonn, Saksa) ja Solsonica SpA (Cittaducale, Italia) (edustajat: asianajaja L. Ruessmann ja solicitor J. Beck)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan komission asetuksen (EU) N:o 513/2013 (1) 1 artiklan 2 kohdan siltä osin, kuin siinä lykätään täyden väliaikaisen polkumyyntitullin soveltamisen aloittamista 6.8.2012 asti tuotaessa Kiinasta peräisin olevia tai sieltä lähetettyjä kiteisestä piistä valmistettuja aurinkosähkömoduuleita, kennoja ja kiekkoja
            
         
               —
            
            
               velvoittamaan jäsenvaltioiden tulliviranomaiset soveltamaan komission asetuksen (EU) N:o 513/2013 1 artiklan 2 kohdan ii alakohdassa säädettyjä polkumyyntitulleja 6.6.2013 alkaen
            
         
               —
            
            
               velvoittamaan komission maksamaan kantajille vahingonkorvausta siltä osin, kuin komission asetuksen (EU) N:o 513/2013 1 artiklan 2 kohdan ii alakohdassa säädettyjä polkumyyntitulleja ei ole sovellettu 6.6.2013 alkaen, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu siihen, että komission asetuksen (EU) N:o 513/2013 1 artiklan 2 kohdan i alakohdan antamisella rikottiin neuvoston asetuksen (EY) N:o 1225/2009 (2) 7 artiklan 2 kohtaa.
            
         
               2)
            
            
               Toinen kanneperuste, joka perustuu siihen, että komissio teki ilmeisen virheen tosiseikkojen arvioinnissa säätäessään väliaikaisille polkumyyntitoimenpiteille siirtymävaiheen komission asetuksen (EU) N:o 513/2013 1 artiklan 2 kohdan i alakohdassa.
            
         
               3)
            
            
               Kolmas kanneperuste, joka perustuu siihen, että komissio rikkoi ilmeisesti ja huomattavasti huolenpitoa ja hyvää hallintoa koskevia velvollisuuksiaan antaessaan komission asetuksen (EU) N:o 513/2013 1 artiklan 2 kohdan i alakohdan.
            
         
               4)
            
            
               Neljäs kanneperuste, joka perustuu siihen, että komissio toimi lainvastaisesti antaessaan komission asetuksen (EU) N:o 513/2013 1 artiklan 2 kohdan i alakohdan ja aiheutti näin kantajille vahinkoa, josta Euroopan unioni on korvausvelvollinen SEUT 340 artiklan 2 kohdan perusteella.
            
         
      (1)  Väliaikaisen polkumyyntitullin käyttöön ottamisesta Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot ja kiekot) tuonnissa ja tämän Kiinan kansantasavallasta peräisin olevan tai lähetetyn tuonnin kirjaamisvelvoitteesta annetun asetuksen (EU) N:o 182/2013 muuttamisesta 4.6.2013 annettu komission asetus (EU) N:o 513/2013 (EUVL L 152, s. 5).
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL L 343, s. 51).